2. Pokkerifoorumid. Olen lugenud ja postitanud foorumitesse tohutu hulga käsi. Kohe kui sattusin keerulisse olukorda, kus polnud parima käigu osas kindel, panin käe foorumisse üles. Kordamine on tarkuse ema ja kui piisavalt kaua samu tõdesid tampida, kuluvad need pähe ka sedavõrd aeglasele õppijale, nagu mina. Peamine on mitte kunagi leppida "ah ma ei tea, mida selles olukorras teha" mentaliteediga, vaid otsida ja leida igale küsimusele rahuldav vastus. Foorumites on palju helgeid päid, kes on nõus oma teadmisi sulle tasuta jagama. Rumalus oleks selline ressurss kasutamata jätta.